Tert.am-ին տված հարցազրույցում ՀՀԿ խոսնակ եւ ԱԺ փոխխոսնակ Էդուարդ Շարմազանովն ասում է, թե իր գործը չէ ինչ-որ հեռուստաալիքի հաղորդում մեկնաբանելը: Այ, եթե դա ասվեր Կրեմլից, ՌԴ ԱԳՆ-ից կամ Պետդումայից, ինքը կարձագանքեր: Ամբողջ հարցն այն է, սակայն, որ ՀՀ հասցեին հնչեցրած վիրավորական արտահայտություններից բացի, տխրահռչակ հեռուստամեկնաբանը «շքեղ» համեմատություն էր անցկացրել նաեւ ՀՀԿ եւ ֆաշիստական զինանշանների միջեւ: Եվ ուրեմն ո՞վ, եթե ոչ ՀՀԿ խոսնակը պետք է արձագանքեր իր կուսակցության զինանշանի հանդեպ այդ անհարգալից վերաբերմունքին: